Lav et referat af nedenstående tekst:

Tekst:
Det er en sag, som i årevis har optaget formanden for teknik- og miljøudvalget i Hjørring, socialdemokraten Ole Ørnbøl. - Jeg kunne godt tænke mig, at der skulle ligge et Bilka i Hjørring, konstaterer han. Men med aftalen om en ny planlov, som i dag faldt på plads mellem Venstre, Socialdemokraterne, Konservative og Dansk Folkeparti, kan drømmen om et Bilka-varehus i Hjørring meget vel hænge i en tynd tråd. - Jeg synes ikke sådan umiddelbart, at det ser nemmere ud end det har været tidligere, siger Ole Ørnbøl. I den nye aftale indgår nemlig, at dagligvarebutikker i byområder ikke må være større end 5000 kvadratmeter. Noget, som kan blive katastrofalt for drømmene om et Bilka-varehus på op mod 20.000 kvadratmeter – lige ud til Ringvejen i Hjørring. A-Z har ligget i Hjørring siden 1992, men er i dag det sidste varehus af sin art i Danmark, da A-Z i Herning i 2011 blev bygget om til en Bilka. Ole Ørnbøl frygter da også for butikkens fremtid i Hjørring, når en ombygning til et Bilka-varehus nu synes nærmest umuligt. - Jeg kunne godt frygte, at man ville få den tanke, at ’når vi ikke kan få en Bilka i Hjørring, så gider vi ikke døje med det!’ Og en lukning af A-Z ville være en katastrofe for Hjørring, siger Ole Ørnbøl. Men til trods for at aftalen om den nye planlov taler sit tydelige sprog, har Ole Ørnbøl endnu ikke endegyldigt opgivet drømmen om at kunne handle ind i Bilka i Hjørring. - Jeg ser nogle muligheder, som vi skal have prøvet af, inden vi giver op. For vi giver ikke så let op her i byen, siger han.

Referat:
Planlov: Ny aftale betyder, at drømmen om et Bilka-varehus i Hjørring har fået stukket en alvorlig kæp i hjulet.